CELEX: 32020D1122
Language: sl
Date: 2020-07-28 00:00:00
Title: Izvedbeni sklep Komisije (EU) 2020/1122 z dne 28. julija 2020 o priznanju podjetja DNV GL AS kot klasifikacijskega zavoda za plovila za plovbo po celinskih plovnih poteh v skladu z Direktivo (EU) 2016/1629 Evropskega parlamenta in Sveta

30.7.2020   
               
               
                  SL
               
               
                  Uradni list Evropske unije
               
               
                  L 245/15
               
            
         IZVEDBENI SKLEP KOMISIJE (EU) 2020/1122
         z dne 28. julija 2020
         o priznanju podjetja DNV GL AS kot klasifikacijskega zavoda za plovila za plovbo po celinskih plovnih poteh v skladu z Direktivo (EU) 2016/1629 Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive (EU) 2016/1629 Evropskega parlamenta in Sveta z dne 14. septembra 2016 o tehničnih predpisih za plovila, namenjena za plovbo po celinskih plovnih poteh, spremembi Direktive 2009/100/ES in razveljavitvi Direktive 2006/87/ES (1) ter zlasti člena 21(1) Direktive,
         po posvetovanju z odborom, ustanovljenim na podlagi člena 7 Direktive Sveta 91/672/EGS z dne 16. decembra 1991 o vzajemnem priznavanju nacionalnih spričeval o usposobljenosti za voditelja čolna za prevoz blaga in potnikov po celinskih plovnih poteh (2),
         ob upoštevanju naslednjega:
         
                     (1)
                  
                  
                     Nemčija je Komisiji predložila prošnjo za priznanje podjetja DNV GL AS kot klasifikacijskega zavoda v skladu z Direktivo (EU) 2016/1629.
                  
               
                     (2)
                  
                  
                     Predložila je tudi potrebne informacije in dokumentacijo, da bi Komisija lahko preverila, ali so merila za priznanje izpolnjena.
                  
               
                     (3)
                  
                  
                     Podjetje DNV GL AS je nov klasifikacijski zavod, ki je nastal leta 2013 po združitvi dveh klasifikacijskih zavodov, Det Norske Veritas AS in Germanischer Lloyd SE.
                  
               
                     (4)
                  
                  
                     Podjetje Germanischer Lloyd SE je bilo že prej priznano kot klasifikacijski zavod za plovila za plovbo po celinskih plovnih poteh v skladu z Direktivo 2006/87/ES.
                  
               
                     (5)
                  
                  
                     Komisija bi morala podjetje DNV GL AS kot nov pravni subjekt, ki je nastal po združitvi, priznati kot nov klasifikacijski zavod v skladu z Direktivo (EU) 2016/1629.
                  
               
                     (6)
                  
                  
                     Komisija je ocenila informacije in dokumentacijo, priloženo prošnji za priznanje, ki potrjuje, da podjetje DNV GL AS izpolnjuje merila iz Priloge VI k Direktivi (EU) 2016/1629 –
                  
               SPREJELA NASLEDNJI SKLEP:
         
            Člen 1
            Podjetje DNV GL AS se prizna kot klasifikacijski zavod za plovila za plovbo po celinskih plovnih poteh v skladu z Direktivo (EU) 2016/1629.
         
         
            Člen 2
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 28. julija 2020
            
               
                  Za Komisijo
               
               Adina VĂLEAN
               
                  Članica Komisije
               
            
         
         
            (1)  UL L 252, 16.9.2016, str. 118.
         
            (2)  UL L 373, 31.12.1991, str. 29.